再賦一首
作者：李綱
朝代：宋

paragraphs: 十年不踏江南村，想像梅花勞夢魂。
豈惟捧心笑西子，只恐舉步迷東昏。
繁英恍訝羣玉府，墮蕊悄愁金谷園。
冰肌自飲晨露白，粉質不浴驪湯温。
我行閩嶺喜入眼，皓彩照耀咸池暾。
煙凝雲慘更愁絕，積雪欲堆袁安門。
天香國艷世無匹，何用苦死教能言。
吹殘樓角真可惜，莫厭秉燭臨芳樽。